

PROJEKTS uz 09.02.2024

FK – 17.01.2024.

domē – 25.01.2024.

sagatavotājs un ziņotājs Kāpa

 LĒMUMS

Ādažos, Ādažu novadā

2024. gada 25.janvarī **Nr.**«DOKREGNUMURS»

**Par nekustamā īpašuma nodokļa atvieglojumiem**

Ādažu novada pašvaldības dome izskatīja biedrības “Saules pļavas” (turpmāk – Biedrība) 2023. gada 29. decembra iesniegumu (reģ. Nr. ĀNP/1-11-1/23/7016) ar lūgumu piešķirt nekustamā īpašuma nodokļa (turpmāk – NĪN) atvieglojumus īpašniekiem (pielikums Nr.1), kuri par saviem līdzekļiem veikuši publiskas infrastruktūras būves - centralizēto ūdensapgādes un kanalizācijas tīklu atjaunošanu Cīruļu ielā, Apogu ielā un Dzilnu ielā, Kadaga, Ādažu pag., Ādažu nov.

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Ādažu novada pašvaldības dome 26.07.2023. pieņēma lēmumu Nr. 281 “Par nekustamā īpašuma nodokļa atvieglojumiem” (turpmāk – Lēmums), nosakot, ka atjaunotā ūdensvada un kanalizācijas sistēmu Cīruļu, Apogu un Dzilnu ielā, Kadagā, Ādažu pag., Ādažu nov. (turpmāk – Objekts) pēc darbu pabeigšanas un SIA “Ādažu ūdens” atzinuma saņemšanas, ir izmantojamas sabiedrības vajadzībām un īpašniekiem, kuri ir ieguldījuši finanšu līdzekļus Objekta sakārtošanā būs tiesības saņemt NIN atvieglojumus, ja tie noslēgs vienošanos ar pašvaldību, izpildīs savas saistības, un iestāsies visi pašvaldības saistošajos noteikumos noteiktie priekšnoteikumi NĪN atvieglojumu saņemšanai.
2. Pašvaldība, Biedrība un Objekta īpašnieks SIA “Lucrum invest” 02.08.2023. noslēdza vienošanos Nr. JUR 2023-08/880 par Objekta atjaunošanu, t.sk., esošo UKT atrašanu, šurfēšanu, apzināšanu, ūdensvada servisa krānu izbūvi, ķeta (čuguna) skapju izbūvi (betona apmales ap servisa krāniem), gravitācijas slēdža izbūvi un pieslēgšanu Sūkņu stacijai, GSM moduļa izbūvi un programmēšanu Sūkņu stacijai, sūkņu stacijas papildus automātikas izbūvi, sūkņu stacijas – rupjo atkritumu groza izgatavošanu un izbūvi, sistēmas hidraulisko pārbaudi (lai pārliecinātos, ka ierīču sistēmas izbūve ir droša ekspluatācijai un tur spiedienu), nosakot, ka Objekta atjaunošanas faktiskās izmaksas, par ko var piemērot NĪN atlaidi, nedrīkst pārsniegt EUR 8373,49.
3. Lietā ir SIA “Ādažu ūdens” 2023. gada 7. septembra atzinums, kas apliecina, ka Objekta atjaunošana ir veikta atbilstoši SIA “Ādažu ūdens” prasībām, un Objekts atbilst normatīvo aktu prasībām.
4. Lietā ir pievienoti dokumenti, kas apliecina, ka Biedrība ir veikusi norēķinus par Objekta atjaunošanu par kopējo summu EUR 8498,47, kā arī dokumenti, kas apliecina, ka Īpašnieki ir veikuši finanšu ieguldījumus Objekta atjaunošanā par kopējo summu EUR 6774,60.
5. Īpašniekiem nav NĪN parādu pret pašvaldību saskaņā ar Centrālās pārvaldes Grāmatvedības nodaļas sniegto informāciju.
6. Ādažu novada būvvaldes rīcībā līdz 08.01.2024. nav ziņu par 73 īpašumos veiktu patvaļīgu būvniecību un objektiem, kuru būvniecība ir pārtraukta, Īpašniekiem piederošie nekustamie īpašumi nav atzīti par vidi degradējošiem objektiem. Attiecībā uz īpašumu Cīruļu iela 1 un Cīruļu ielu 5 konstatēts, ka tajā ir veikta patvaļīga būvniecība bez būvniecības ieceres dokumentācijas, kuru sekas nav nosvērtas.
7. Likuma „Par nekustamā īpašuma nodokli” (turpmāk – Likums) 5. panta trešā daļa nosaka, ka pašvaldība var izdot saistošos noteikumus, paredzot atvieglojumus atsevišķām NĪN maksātāju kategorijām. NĪN atvieglojumu piešķiršanas kārtība ir noteikta Noteikumos, kuru 9. un 10. punkts nosaka, ka NĪN atvieglojumus nepiešķir, ja nekustamais īpašums atzīts par vidi degradējošu objektu, ja uz zemesgabala atrodas ēkas vai būves, kas nav nodotas ekspluatācijā un būvdarbi tiek veikti bez būvvaldē reģistrētas būvatļaujas vai arī būvdarbu pārtraukšana nav reģistrēta un būve nav iekonservēta, kā arī, ja NĪN maksātājam ir parāds pret pašvaldību.

Noteikumu 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (t.sk. ūdensvadi), ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.

1. Ņemot vērā, ka daļa no Īpašniekiem ir izpildījuši ar Līgumu uzņemtās saistības un ir ieguldījuši līdzekļus pašvaldības ceļa atjaunošanā, kā arī ir iestājušies Noteikumu 32.5. apakšpunktā noteiktie apstākļi, un nav iestājušies Noteikumu 9. un 10. punktā noteiktie apstākļi, kas ir par pamatu NĪN atvieglojumu nepiešķiršanai, Īpašniekiem ir piešķirams NĪN atvieglojums 90 % apmērā par viņiem piederošiem nekustamajiem īpašumiem. Cīruļu ielas 1 un Cīruļu ielas 5 īpašniekiem ir konstatēta patvaļīga būvniecība, kā rezultātā viņiem nepienākas NĪN atvieglojumi līdz nelikumīgās būvniecības seku novēršanai.

Pamatojoties uz likuma „Par nekustamā īpašuma nodokli” 5. panta trešo daļu, Noteikumu 9. un 10. punktu, un 32.5. apakšpunktu, kā arī Finanšu komitejas 17.01.2024. atzinumu, Ādažu novada pašvaldības dome

**NOLEMJ:**

1. Piešķirt šī lēmuma pielikumā Nr.2 norādītajiem Īpašniekiem nekustamā īpašuma nodokļa atvieglojumu 90 % apmērā par viņiem piederošajiem nekustamajiem īpašumiem, sākot ar 2024. gadu, par veikto ieguldījumu sabiedriskās infrastruktūras ūdensvada un kanalizācijas sistēmu atjaunošanā Cīruļu, Apogu un Dzilnu ielā, Kadaga, Ādažu pagasts, Ādažu novads.
2. Atteikt piešķirt NIN atvieglojumu G. S. un I. P.
3. Centrālās pārvaldes Grāmatvedības nodaļai nodrošināt šī lēmuma izpildi.
4. Lēmumu var pārsūdzēt Administratīvā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU